Publication: Magyar Közlöny
Issue: MK-2006-116 (Year: 2006, Number: 116)
Era: 2004-2010
Section: [22. számú melléklet a 217/1998. (XII. 30.) Korm. rendelethez]
Paragraph Index: 498

4. Az alábbi követelményeket kell teljesíteni: (a) Az NMVOC kibocsátásokat minden esetben monitorozni1 kell. A határértékeknek való megfelelést minden esetben ellenõrizni kell. Az ellenõrzés módja lehet folyamatos vagy szakaszos mérés, típusjóváhagyás vagy egyéb, mûszakilag helytálló módszer. Továbbá gazdaságilag megvalósíthatónak kell lennie; (b) A gázvezeték csövekben lévõ légszennyezõ anyagok koncentrációját reprezentatív módon kell mérni. A szennyezõ anyagok mintavételét és analízisét, valamint a mérõrendszerek kalibrálására alkalmazott referencia mérési módszereket az Európai Szabványügyi Bizottság (CEN) vagy a Nemzetközi Szabványügyi Szervezet (ISO) által lefektetett szab- 2006/116. szám ványok szerint kell végezni. Amíg CEN vagy ISO szabványok kidolgozása folyik, nemzeti szabványokat kell alkalmazni; (c) Amennyiben mérni kell az NMVOC kibocsátást, ezt folyamatosan kell végezni, ha a kibocsátás csökkentõ berendezésbõl áramló NMVOC kibocsátás a kilépõ vezetékben meghaladja a 10 kg teljes szerves szén (TOC)/h-t. A többi berendezés esetén minimumként szakaszos mérést kell végezni. A megfelelõség bizonyítására saját megközelítés is alkalmazható, feltéve, hogy azonos pontosságú eredményt ad; (d) Folyamatos mérés esetén az emissziós szabványoknak való megfelelés akkor áll fenn, ha a számított napi átlagérték nem lépi túl a határértéket normál mûködési feltételek esetén, és ha egyik órás átlagérték sem lépi túl a határértéket 150%-kal. A megfelelõség bizonyítására saját megközelítés is alkalmazható, feltéve, hogy azonos pontosságú eredményt ad; (e) Szakaszos mérés esetén az emissziós szabványoknak való megfelelés akkor áll fenn (minimális követelmény), ha a leolvasott értékek átlaga nem lépi túl a határértéket, és ha egyetlen órás átlagérték sem lépi túl a határértéket 150%-kal. A megfelelõség bizonyítására saját megközelítés is alkalmazható, feltéve, hogy azonos pontosságú eredményt ad; (f) Minden alkalmas óvintézkedést meg kell tenni az NMVOC kibocsátások minimalizálására az indítási és leállítási idõszak, valamint a normál üzemtõl való eltérés esetén; és (g) Nem kell méréseket végezni, amennyiben az alábbi határértéknek való megfeleléshez nincs szükség véggáztisztító berendezésre, és igazolni lehet, hogy nem lépik túl a határértékeket.

Source: https://magyarkozlony.hu/hivatalos-lapok/e8801ad1a2339c6a90e300ecaa44b3c5d78f642e/dokumentumok/fadc029b62d1cd2f7799be65ce1108b3118033e8/letoltes